Κυβέρνηση Νίκου Αναστασιάδη 2013

Η Κυβέρνηση Νίκου Αναστασιάδη  (28 Φεβρουαρίου 2013 - 28 Φεβρουαρίου 2018) ήταν η 12η κυβέρνηση της Κύπρου.

 Ιστορικό 
Η Κυβέρνηση Νίκου Αναστασιάδη προέκυψε μετά από τις προεδρικές εκλογές του 2013, στις οποίες ο Νίκος Αναστασιάδης εξελέγη Πρόεδρος της Κυπριακής Δημοκρατίας με ποσοστό 57.48%, διαδεχόμενη την Κυβέρνηση Δημήτρη Χριστόφια 2008. Ο Νίκος Αναστασιάδης είχε στον Α΄ γύρο τη στήριξη του ΔΗΣΥ και του ΔΗΚΟ, ενώ στον Β΄ γύρο είχε και τη στήριξη του ΕΥΡΩΚΟ.

Η τελετή εγκατάσταση του Νίκου Αναστασιάδη και η διαβεβαίωση του έγιναν στις 28 Φεβρουαρίου 2013 σε ειδική συνεδρία της Βουλής των Αντιπροσώπων. Την επόμενη ημέρα οι υπουργοί έδωσαν τη νενομισμένη διαβεβαίωση.

Σύνθεση
 Χρονοδιάγραμμα σύνθεσης 

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΝίκος ΑναστασιάδηςΔΗΣΥΥπουργός ΆμυναςΦώτης ΦωτίουΔΗΚΟΥπουργός Γεωργίας, Φυσικών Πόρων και ΠεριβάλλοντοςΝίκος ΚουγιάληςΕΥΡΩΚΟΥπουργός Δικαιοσύνης και Δημοσίας ΤάξεωςΙωνάς ΝικολάουΔΗΣΥΥπουργός Εμπορίου, Βιομηχανίας και ΤουρισμούΓιώργος ΛακκοτρύπηςΔΗΚΟΥπουργός Εργασίας και Κοινωνικών ΑσφαλίσεωνΧάρης ΓεωργιάδηςΔΗΣΥΥπουργός ΕσωτερικώνΣωκράτης ΧάσικοςΔΗΣΥΥπουργός Εξωτερικών Ιωάννης ΚασουλίδηςΔΗΣΥΥπουργός ΟικονομικώνΜιχάλης ΣαρρήςΥπουργός Παιδείας και ΠολιτισμούΚυριάκος ΚενεβέζοςΔΗΚΟΥπουργός Συγκοινωνιών και ΈργωνΤάσος ΜητσόπουλοςΔΗΣΥΥπουργός ΥγείαςΠέτρος ΠετρίδηςΔΗΚΟΚυβερνητικός ΕκπρόσωποςΧρήστος ΣτυλιανίδηςΔΗΣΥΥφυπουργός Παρά τω ΠροέδρωΚωνσταντίνος ΠετρίδηςΔΗΣΥ

 Αλλαγές 2013 
Στις 2 Απριλίου ο Υπουργός Οικονομικών Μιχάλης Σαρρής παραιτήθηκε λόγω των γεγονότων του Μαρτίου 2013 σχετικά με την Κυπριακή οικονομική κρίση 2012-2013. Στη θέση του διορίστηκε ο Χάρης Γεωργιάδης. Στη θέση της Υπουργού Εργασίας και Κοινωνικών Ασφαλίσεων διορίστηκε η Ζέτα Αιμιλιανίδου.

Στις 13 Ιουλίου 2013 το Υπουργείο Εμπορίου, Βιομηχανίας και Τουρισμού αντικαταστάθηκε από το Υπουργείο Ενέργειας, Εμπορίου, Βιομηχανίας και Τουρισμού.

 Αλλαγές 2014 
Στις 27 Φεβρουαρίου 2014 το ΔΗΚΟ αποχώρησε από την κυβέρνηση. Οι τέσσερις υπουργοί που προέρχονταν από το κόμμα (Γιώργος Λακκοτρύπης, Φώτης Φωτίου, Κυριάκος Κενεβέζος και Πέτρος Πετρίδης) διαφώνησαν με την απόφαση αυτή και παραιτήθηκαν από το κόμμα. Ωστόσο, υπέβαλλαν και τις παραιτήσεις τους από τη θέση του υπουργού. Ο Νίκος Αναστασιάδης προέβη σε ανασχηματισμό της κυβέρνησης στην οποία αντικατέστησε τους τρεις από τους τέσσερις. Οι νέοι υπουργοί ήταν:

 Τάσος Μητσόπουλος στη θέση του Υπουργού Άμυνας (μετακινήθηκε από το Υπουργείο Συγκοινωνιών και Έργων)
Κώστας Καδής στη θέση του Υπουργού Παιδείας
Φίλιππος Πατσαλής στη θέση του Υπουργού Υγείας
Μάριος Δημητριάδης στη θέση του Υπουργού Συγκοινωνιών και Έργων

Στις 22 Μαρτίου 2014 ο Υπουργός Άμυνας Τάσος Μητσόπουλος απεβίωσε. Στη θέση του ανέλαβε προσωρινά ο Υπουργός Εσωτερικών Σωκράτης Χάσικος για δύο εβδομάδες. Στις 7 Απριλίου 2014 διορίστηκε Υπουργός Άμυνας ο Χριστόφορος Φωκαΐδης.

Στις 14 Απριλίου 2014 ο Κυβερνητικός Εκπρόσωπος Χρήστος Στυλιανίδης παραιτήθηκε για να συμμετάσχει στις Ευρωεκλογές του 2014. Στη θέση του διορίστηκε ο Νίκος Χριστοδουλίδης.

Στις 15 Απριλίου 2014 το Υπουργείο Εργασίας και Κοινωνικών Ασφαλίσεων αντικαταστάθηκε από το Υπουργείο Εργασίας, Πρόνοιας και Κοινωνικών Ασφαλίσεων.

 Αλλαγές 2015 
Στις 5 Ιανουαρίου 2015 το Υπουργείο Γεωργίας, Φυσικών Πόρων και Περιβάλλοντος αντικαταστάθηκε από το Υπουργείο Γεωργίας, Αγροτικής Ανάπτυξης και Περιβάλλοντος.

Στις 10 Απριλίου 2015 το Υπουργείο Συγκοινωνιών και Έργων αντικαταστάθηκε από το Υπουργείο Μεταφορών, Επικοινωνιών και Έργων.

Στις 22 Ιουλίου 2015 ο Υπουργός Υγείας Φίλιππος Πατσαλής παραιτήθηκε για προσωπικούς λόγους. Στη θέση του διορίστηκε ο Γιώργος Παμπορίδης.

 Αλλαγές 2017 
Στις 10 Μαΐου 2017 ο Σωκράτης Χάσικος υπέβαλλε την παραίτηση του. Στη θέση του διορίστηκε ο Κωνσταντίνος Πετρίδης. Υφυπουργός Παρά τω Πρόεδρω διορίστηκε ο Βασίλης Πάλμας.

Το έργο της Κυβέρνησης
μικρογραφία|233x233px|Ο Νίκος Αναστασιάδης, κατά τη σύνοδο του Ευρωπαϊκού Λαϊκού Κόμματος τον Οκτώβριο του 2013.
Τον Μάρτιο του 2013, λίγες μέρες μετά την ανάληψη της εξουσίας από τον Νίκο Αναστασιάδη, κλήθηκε τόσο ο ίδιος, όσο και η κυβέρνηση, να διαχειριστούν την οικονομική κρίση που αντιμετώπισε η Κύπρος την περίοδο 2012-2013. Λόγω των αρνητικών εξελίξεων στην οικονομία και λόγω του ότι η χώρα είχε βρεθεί σε στρατηγικό αδιέξοδο κατά τις διαπραγματεύσεις με την Τρόικα, ο Νίκος Αναστασιάδης αναγκάστηκε να αθετήσει προεκλογικές δεσμεύσεις περί μη αποδοχής μνημονίου ή πακέτου διάσωσης που εμπεριείχε κούρεμα καταθέσεων και η κυπριακή οικονομία οδηγήθηκε σε διάσωση εκ των έσω (bail-in).

Επί διακυβέρνησης Νίκου Αναστασιάδη, αποφασίστηκε η μείωση της στρατιωτικής θητείας από 24 σε 14 μήνες.

Με τον Νίκο Αναστασιάδη στην προεδρία της Κυπριακής Δημοκρατίας και αφού το Μάρτιο του 2016 ολοκληρώθηκε και επίσημα το τριετές πρόγραμμα οικονομικής προσαρμογής, έγιναν προσπάθειες για επίλυση του κυπριακού προβλήματος. Σημαντικότερη προσπάθεια ήταν οι συνομιλίες σε Μον Πελεράν και Κρανς Μοντάνα, που ωστόσο οδήγησαν σε αδιέξοδο.

Παραπομπές

Αναστασιαδη Νικου 2013